stanford-oval/wikipedia huggingface dataset:
อัลเฟรด เวล
ประวัติ

บิดามารดาของเวล ได้แก่ สตีเฟน เวล (1780-1864) และเบ็ธทีอะห์ ยังส์ (1778-1847) เวลเกิดในมอร์ริสทาวน์ รัฐนิวเจอร์ซีย์ บิดาของเขาเป็นผู้ประกอบการและนักอุตสาหกรรม ผู้ก่อตั้งสปีดเวลล์ ไอร์ออนเวิร์กส์ ให้เป็นหนึ่งในโรงงานผลิตเหล็กที่มีความก้าวหน้าที่สุดแห่งยุค พี่น้องของอัลเฟรด ได้แก่ จอร์จ เวล ผู้ซึ่งเป็นนักการเมืองที่มีชื่อเสียงในสมัยนั้น
อัลเฟรดเข้ารับการศึกษาในโรงเรียนรัฐบาล ก่อนที่จะเข้าทำงานเป็นช่างเครื่องในโรงงานผลิตเหล็ก เขาเข้าศึกษาต่อที่มหาวิทยาลัยนิวยอร์กในด้านเทววิทยา ใน ค.ศ. 1832 ที่ซึ่งเขาเป็นนักเรียนที่กระตือรือร้นและประสบความสำเร็จ โดยสำเร็จการศึกษาใน ค.ศ. 1836  การเดินทางเยี่ยมโรงเรียนเก่าเมื่อวันที่ 2 กันยายน ค.ศ. 1837 ทำให้เขาได้เป็นพยานเห็นหนึ่งในการทดลองโทรเลขครั้งแรก ๆ ของซามูเอล มอร์ส เขาได้มีความสนใจในเทคโนโลยีดังกล่าวเป็นอย่างมาก และเจรจาข้อตกลงกับมอร์สเพื่อพัฒนาเทคโนโลยีดังกล่าวที่สปีดเวลล์ โดยที่เขาจะต้องออกค่าใช้จ่ายเอง แต่จะได้รับผลตอบแทนเป็น 25% ของรายได้ อัลเฟรดได้แตกหุ้นของเขากับน้องชาย จอร์จ เวล เมื่อมอร์สว่าจ้างฟรานซิส สมิธ สมาชิกรัฐสภาจากรัฐเมน เป็นผู้ช่วยงาน เขาได้ลดสัดส่วนถือหุ้นของเวลเหลือหนึ่งในแปด มอร์สผูกขาดสิทธิบัตรในทุกสิ่งที่เวลได้พัฒนาขึ้น
หลังจากได้รับการสนับสนุนทางการเงินจากบิดา เวลได้ปรับปรุงต้นแบบโทรเลขของมอร์ส เพื่อให้เหมาะสำหรับการนำเสนอต่อสาธารณะและการนำไปประกอบธุรกิจ การสื่อสารด้วยโทรเลขประสบความสำเร็จครั้งแรกที่สปีดเวลล์ไอร์ออนเวิร์กส์ เมื่อวันที่ 6 มกราคม ค.ศ. 1838 โดยส่งข้อความผ่านสายโทรเลขยาว 3 กิโลเมตร ข้อความดังกล่าวเขียนว่า "ผู้ที่อดทนรอไม่ใช่ผู้แพ้" ตลอดเวลาอีกหลายเดือนต่อมา มอร์สและเวลได้แสดงโทรเลขต่อสถาบันแฟรงกลินของฟิลาเดลเฟีย สมาชิกรัฐสภา และประธานาธิบดีมาร์ติน แวน บิวเรน ตลอดจนสมาชิกคณะรัฐมนตรี การแสดงดังกล่าวมีความสำคัญต่อการได้รับเงินสนับสนุนจากรัฐสภาจำนวน 30,000 ดอลลาร์สหรัฐ ในการสร้างสายโทรเลขสายแรกใน ค.ศ. 1844 จากวอชิงตันไปยังบัลติมอร์
มีข้อถกเถียงกันไม่น้อยว่า ระหว่างเวลหรือมอร์ส ผู้ใดเป็นผู้คิดค้น "รหัสมอร์ส" นักวิชาการจำนวนหนึ่งเห็นว่าแท้ที่จริงแล้ว เวลเป็นผู้คิดค้นรหัสดังกล่าว
เวลได้เกษียณจากกิจการโทรเลขใน ค.ศ. 1848 และย้ายกลับไปอาศัยยังมอร์ริสทาวน์ เขาใช้ชีวิตสิบปีสุดท้ายในการวิจัยเกี่ยวกับวงศ์ตระกูลของตน เนื่องจากเวลได้รับผลประโยชน์เพียงหนึ่งในแปดจากสิทธิบัตรโทรเลขของมอร์สร่วมกับน้องชาย เวลจึงเห็นว่าตนได้รับรายได้จากผลงานของเขาน้อยกว่ามอร์สและคนอื่น ๆ
ผลงานและอุปกรณ์ของเขาได้รับการบริจาคให้แก่สถาบันสมิทโซเนียนและสมาคมประวัติศาสตร์นิวเจอร์ซีย์ โดยบุตรชายของเขา สตีเฟน
แหล่งข้อมูลอื่น

Morse Telegraph Club, Inc. (The Morse Telegraph Club is an international non-profit organization dedicated to the perpetuation of the knowledge and traditions of telegraphy.)
Alfred Vail Biography at speedwell.org เก็บถาวร 2006-05-05 ที่ เวย์แบ็กแมชชีน
The Electromagnetic Telegraph by  J. B. Calvert
Profile of Alfred Vail (Manuscript Group 50, Alfred Vail Papers, The New Jersey Historical Society) เก็บถาวร 2017-08-21 ที่ เวย์แบ็กแมชชีน
Vail Telegraph Collection (Record Unit 7055, Smithsonian Institution Archives)
Iles, George (1912), Leading American Inventors, New York: Henry Holt and Company, pp. 158–176
อาการกลัวคณิตศาสตร์

ภาพการเรียนการสอนคณิตศาสตร์ในโรงเรียนประถมแห่งหนึ่งในลอนดอน
อาการกลัวคณิตศาสตร์ หรือ อาการวิตกกังวลเรื่องคณิตศาสตร์ (อังกฤษ: Mathematical anxiety) เป็นความวิตกกังวลเกี่ยวกับความสามารถในการดำเนินการทางคณิตศาสตร์และการคำนวณทางคณิตศาสตร์ เช่น การแก้โจทย์ปัญหาทางคณิตศาสตร์ หรือการดำเนินการทางพีชคณิต นับเป็นปรากฏการณ์หนึ่งที่ใช้อธิบายปัญหาของเด็ก ๆ ที่ไม่สามารถทำคณิตศาสตร์ได้
มาร์ก เอช. แอชคราฟท์ นิยามอาการกลัวคณิตศาสตร์ไว้ว่าเป็น "ความรู้สึกของความตึงเครียด, กดดัน หรือ กลัว ซึ่งส่งผลต่อความสามารถในการทำเลข" (a feeling of tension, apprehension, or fear that interferes with math performance) ผลการศึกษาเชิงวิชาการของอาการนี้เริ่มต้นในราวคริสต์ศตวรรษที่ 1950 เมื่อแมรี่ ไฟเด็ส กาฮ์ก (Mary Fides Gough) ริเริ่มคำว้า อาการกลัวเลข (Mathemaphobia) เพื่ออธิบายอาการที่คล้ายกับโรคกลัว (phobia) ที่เกิดขึ้นกับคณิตศาสตร์ คณะของเฮ็มบรี (Hembree) ในปี ค.ศ. 1990 ได้เริ่มการวิเคราะห์อภิมานผลการศึกษา 151 ชุด และสรุปไว้ว่าอาการกลัวคณิตศาสตร์เกี่ยวข้องกับความสามารถในการทำคณิตศาสตร์และการคำนวณ ซึ่งเป็นผลมาจากความทรงจำที่ฝังใจพวกข้อผิดพลาดในอดีตเกี่ยวกับคณิตศาสตร์ เช่น สอบตก ทำคะแนนได้ไม่ดี หรือทำคณิตศาสตร์ง่าย ๆ ได้ไม่ทันคนรอบข้าง ซึ่งทำให้เกิดอคติต่อวิชาคณิตศาสตร์และทำให้เกิดการหลีกหนี
แอชคราฟท์เสริมในปี ค.ศ. 2000 ว่า การหลีกหนีคณิตศาสตร์จะนำไปสู่การหลีกเลี่ยงการคำนวณซึ่งทำให้ความคล่องและความเข้าใจในคณิตศาสตร์หายไป ซึ่งยิ่งทำให้การกลัวคณิตศาสตร์มีมากขึ้น
อาการกลัวงู

อาการกลัวงู (อังกฤษ: ophidiophobia) เป็นโรคกลัวอย่างหนึ่ง ทั้งนี้ พึงแยกแยะระหว่างผู้ไม่ชอบงูหรือกลัวพิษงูหรืออันตรายที่เกี่ยวข้องกับงู ผู้มีอาการกลัวงูไม่เพียงแต่กลัวเมื่อสัมผัสตัวเป็น ๆ เท่านั้น แต่ยังกลัวการคิดถึงงู หรือเห็นงูในวิดีทัศน์หรือภาพนิ่ง
ผู้ใหญ่หนึ่งในสามมีอาการกลัวงู ทำให้อาการกลัวงูเป็นโรคกลัวที่มีรายงานมากที่สุด นักวิทยาศาสตร์ตั้งทฤษฎีไว้ว่าสัตว์เลี้ยงลูกด้วยนมมีปฏิกิริยาสัญชาตญาณต่องู ซึ่งสำคัญต่อการดำรงชีพเพราะทำให้สามารถระบุภัยคุกคามอันตรายเช่นนี้ได้ทันที
อัลเบิร์ต เวสเกอร์

อัลเบิร์ต เวสเกอร์ (อังกฤษ: Albert Wesker) เป็นตัวละครในเกมชุดเรซิเดนต์อีวิล ที่ปรากฏตัวออกมาในภาค 0 ภาค 1 ภาค Code Veronica และภาค 4 หลังจากที่อัมเบรลล่าล่มสลาย เขาได้สั่งงานให้กับเอด้า หว่องมาขโมยไวรัสจากพวกลัทธิลอสอิลลูมินาดอส (Los Illuminados) ซึ่งมีออสมุน แซดเลอร์ (Osmund Saddler)เป็นผู้นำของลัทธิและเป็นผู้สั่งให้จับตัวแอชลี่มา
ประวัติ

อัลเบิร์ต เกิดเมื่อปี 1960 โดยเกิดมาพร้อมกับยีนเด่นในด้านสติปัญญา และเมื่อเขาอายุ 12 ปี จึงถูกลักพาตัวเนื่องจากโครงการวิจัยของสเปนเซอร์และนักวิทยาศาสตร์ที่ชื่อว่าเวสเกอร์ในชื่อโครงการว่า Wesker Children เพื่อคัดเลือกมนุษย์ที่แข็งแกร่งที่สุดด้วยไวรัสโปรเจนิเตอร์  ซึ่งอัลเบิร์ต เป็นผู้รอดชีวิตเพียงหนึ่งในสองจากการทดลอง(อีกคนชื่อ Alex Wesker ซึ่งเสียชีวิตไปแล้ว)  นามเวสเกอร์ เป็นชื่อของเด็กที่ผ่านการทดลองแต่ชื่อสกุลจริง ๆ ของเขาก็ยังคงเป็นปริศนา หลังจากนั้นเขาก็เข้าร่วมการทดลองต่าง ๆ ของอัลเบลล่า และเวสเกอร์เองก็เป็นผู้ที่ร่วมมือกับดร.วิลเลียม เบอร์กิน(เพื่อนหัวหน้านักวิจัยและบอสในเกมภาค2) ในการสังหารดร.เจมส์ มาร์คัส หัวหน้าศูนย์ฝึกอบรมของอัมเบรลล่า
เวสเกอร์ได้รับพลังพิเศษจากไวรัสที่เขาได้รับจาก วิลเลียม เพื่อนรักนักวิจัยของเขาทำให้เขามีพละกำลังและความเร็วเหนือมนุษย์แต่ไวรัสนั้นไม่สมบูรณ์ทำให้เขาต้องฉีดยาต้านไวรัสอยู่เป็นระยะ ๆ
เวสเกอร์เป็นคนที่หักหลังผู้อื่นได้ถ้าเขาไม่ไว้ใจ  เขาสืบเสาะหาต้นกำเนิดของตนเองด้วยการขโมยสืบค้นข้อมูลลับต่างๆของอัมเบรลล่า   ก่อนอัมเบรลล่าจะล่มสลายเขาได้ขโมยความลับจากอัมเบรลล่าไปขายให้กับองค์กรคู่อริ เพื่อปูทางให้เขาย้ายตัวเองเข้าองค์กรนั้น
ประวัติ > ภาค 5

ในภาค5 เวสเกอร์ ได้รู้ความจริงเรื่องชาติกำเนิดของตนเองจากสเปนเซอร์  เขาโกรธแค้นมากที่รู้ว่าตนเองเกิดจากการทดลองของสเปนเซอร์จึงบันดาลโทสะลงมือสังหารสเปนเซอร์ทิ้ง   แล้วจึงเริ่มต้น Doomday project โดยการใช้ไวรัสสายพันธุ์ดัดแปลงที่มีชื่อว่า Uroboros บรรจุเข้ามิสไซค์ยิงเข้าสู่ชั้นบรรยากาศเพื่อให้ไวรัสแผ่กระจายไปทั่วโลกเพื่อสร้างโลกในอุดมคติ   โดยการรวบรวมคนที่รอดจากไวรัสนั้นแล้วสร้างสังคมใหม่ที่เขาจะกลายเป็นผู้ปกครอง แต่ท้ายที่สุด เขาก็ถูกฆ่าโดย คริส เรดฟิลด์ และ คู่หูที่ชื่อ เชว่า อโลมาร์ นั่นเอง
ทายาทสืบสายเลือด

ในช่วงหนึ่งที่เวสเกอร์ได้เดินทางไปยังยุโรปตะวันออก เขาได้ไปมีความสัมพันธ์กับหญิงสาวพื้นเมืองในภูมิภาคดังกล่าวก่อนที่จะทิ้งเธอไป และแล้วเธอก็ให้กำเนิดลูกชายของเขา เธอตั้งชื่อให้ว่า เจ็ค มุลเลอร์(Jake Muller) ผู้ที่มีกรุ๊ปเลือดชนิดพิเศษที่ป้องกันจาก C-Virus เขาได้ช่วยโลกไว้ด้วยการให้เลือดเป็นตัววัคซีนป้องกันซีไวรัสจากโลกแต่เขาปฏิเสธที่จะเดินตามรอยบิดาด้วยการทำลายโลกและรับงานด้วยการเป็นทหารรับจ้างทั่วโลกและพร้อมกับพยายามจะทำลาย C-Virus ที่ยังหลงเหลืออยู่จากการก่อการร้ายทางชีวภาพ
อาการกลัวผี

อาการกลัวผี (อังกฤษ: phasmophobia) หมายถึง ความกลัวผีอย่างรุนแรงและไม่สมเหตุสมผล ซึ่งเป็นความเชื่องมงายชนิดหนึ่ง
อัสตอเรีย (รัฐออริกอน)

46°11′20″N 123°49′16″W﻿ / ﻿46.18889°N 123.82111°W﻿ / 46.18889; -123.82111
| อัสตอเรีย |
| --- | --- |

ประชากร (2549)
 • ทั้งหมด: 9,970 คน
อัสตอเรีย (อังกฤษ: Astoria) เป็นเมืองในเคาน์ตีแคลตซัป รัฐออริกอน สหรัฐอเมริกา
ภูมิศาสตร์

เมืองอัสตอเรียตั้งอยู่ที่พิกัดภูมิศาสตร์ 46°11′20″N 123°49′16″W﻿ / ﻿46.18889°N 123.82111°W﻿ / 46.18889; -123.82111 มีพื้นที่ทั้งหมด 10.6 ตารางกิโลเมตร
ประชากร

จากการทำสำมะโนประชากรในปี พ.ศ. 2549 เมืองอัสตอเรียมีประชากร 9,970 คน มีความหนาแน่นของประชากร 617.1 คนต่อตารางกิโลเมตร
อัสแซสซินส์ครีด 3

| อัสแซสซินส์ครีด 3 |
| --- | --- |

ผู้พัฒนา: ยูบิซอฟท์ มอนทรีออล  Additional work by: Ubisoft Quebec (Wii U) Ubisoft Kiev (Windows) Ubisoft Romania (Windows) Ubisoft Annecy (multiplayer) Ubisoft Singapore (naval gameplay) 
ผู้จัดจำหน่าย: ยูบิซอฟท์
กำกับ: Alex Hutchinson (Creative)
อำนวยการผลิต: Francois Pelland
ออกแบบ: Steven Masters
โปรแกรมเมอร์: David Champagne
เขียนบท: Corey May (Lead)  Matt Turner
แต่งเพลง: Lorne Balfe
ชุด: อัสแซสซินส์ครีด
เอนจิน: AnvilNext with Havok physics
เครื่องเล่น: เพลย์สเตชัน 3 เอกซ์บอกซ์ 360 วียู ไมโครซอฟท์ วินโดวส์
วางจำหน่าย: เพลย์สเตชัน 3 & เอกซ์บอกซ์ 360 NA: October 30, 2012 EU: October 31, 2012 AU: October 31, 2012วียู NA: November 18, 2012 EU: November 30, 2012 AU: November 30, 2012ไมโครซอฟท์ วินโดวส์ NA: November 20, 2012 AU: November 22, 2012 EU: November 23, 2012
แนว: แอ็คชันผจญภัย, ชิงทรัพย์
รูปแบบ: ผู้เล่นคนเดียว, ผู้เล่นหลายคน
อัสแซสซินส์ครีด 3 (อังกฤษ: Assassin's Creed III) เป็นวิดีโอเกมประวัติศาสตร์แอ็คชันผจญภัย, โลกเปิด, ชิงทรัพย์ พัฒนาโดยยูบิซอฟท์ มอนทรีออล และจัดจำหน่ายโดยยูบิซอฟท์ ในเครื่องเล่นเพลย์สเตชัน 3 ,เอกซ์บอกซ์ 360 ,วียู และไมโครซอฟท์ วินโดวส์ เป็นวิดีโอเกมภาคที่สามของเกมซีรีส์อัสแซสซินส์ครีดและเป็นภาคต่อจากวิดีโอเกมในปี ค.ศ. 2009 อัสแซสซินส์ครีด 2 วางจำหน่ายทั่วโลกในเครื่องเล่นวิดีโอเกมเพลย์สเตชัน 3 และเอกซ์บอกซ์ 360 โดยเริ่มต้นที่ทวีปอเมริกาเหนือในวันที่ 30 ตุลาคม ค.ศ. 2012 พร้อมกับในเครื่องเล่นวิดีโอเกมวียู และไมโครซอฟท์ วินโดวส์ ในเดือนพฤศจิกายน ค.ศ. 2012 ตามมา
แหล่งข้อมูลอื่น

สถานีย่อยวิดีโอเกม
Official website
อัศจรรย์วิญญาณอลเวง

| อัศจรรย์วิญญาณอลเวง |
| --- | --- |
ใบปิดภาพยนตร์
กำกับ: พีต ดอกเตอร์
เขียนบท:   พีต ดอกเตอร์  ไมค์ โจนส์  เกมป์ เพาเวอส์ 
อำนวยการสร้าง: ดานา เมอร์เรย์
นักแสดงนำ:   เจมี ฟ็อกซ์  ทีนา เฟย์  เกรแฮม นอร์ตัน  ราเชล เฮาส์  อลิซ บรากา  ริชาร์ด อาโยเอด  ฟีลิเซีย ราชาด  ดอนเนลล์ รอว์ลิงส์  เควสต์เลิฟ  แองเจลา บาสเซตต์ 
กำกับภาพ:   แมตต์ แอสพ์เบอร์รี  เอียน เมกิบเบน 
ตัดต่อ: เควิน นอลติง
ดนตรีประกอบ:   เทรนต์ เรซเนอร์  แอตติคัส รอส  จอน บาติสเต 
บริษัทผู้สร้าง:   วอลท์ดิสนีย์พิคเจอร์ส  พิกซาร์แอนิเมชันสตูดิโอ  
ผู้จัดจำหน่าย: วอลท์ดิสนีย์สตูดิโอโมชั่นพิคเจอร์ส
วันฉาย:   11 ตุลาคม ค.ศ. 2020 (2020-10-11) (BFI)  25 ธันวาคม ค.ศ. 2020 (2020-12-25) (สหรัฐ) 
ความยาว: 101 นาที
ประเทศ: สหรัฐ
ภาษา: อังกฤษ
ทุนสร้าง: 150 ล้านดอลลาร์สหรัฐ+
ทำเงิน: 134.8 ล้านดอลลาร์สหรัฐ
อัศจรรย์วิญญาณอลเวง (อังกฤษ: Soul) เป็นภาพยนตร์แอนิเมชันคอมพิวเตอร์แนวตลก ดราม่า แฟนตาซีอเมริกันที่ออกฉายใน ค.ศ. 2020 ผลิตโดยพิกซาร์แอนิเมชันสตูดิโอ และเผยแพร่โดยวอลท์ดิสนีย์พิคเจอร์ส ภาพยนตร์เรื่องนี้กำกับโดยพีต ดอกเตอร์ ร่วมกับเกมป์ เพาเวอส์ ผู้พากย์เสียงที่สำคัญได้แก่ เจมี ฟ็อกซ์ ทีนา เฟย์ เกรแฮม นอร์ตัน ราเชล เฮาส์ อลิซ บรากา ริชาร์ด อาโยเอด ฟีลิเซีย ราชาด ดอนเนลล์ รอว์ลิงส์ เควสต์เลิฟ และแองเจลา บาสเซตต์ เนื้อเรื่องกล่าวถึงโจ การ์ดเนอร์ ครูสอนดนตรีในโรงเรียนมัธยมต้น ผู้ต้องการรวมกายและใจของเขาหลังจากที่ถูกแยกให้อยู่คนเดียว และต่อมาเขาได้กลายเป็นนักดนตรีแจ๊ส อัศจรรย์วิญญาณอลเวง เป็นภาพยนตร์พิกซาร์เรื่องแรกที่มีตัวละครหลักเป็นชาวแอฟริกัน-อเมริกัน
ดอกเตอร์เริ่มสร้างภาพยนตร์เรื่องนี้ใน ค.ศ. 2016 โดยได้พินิจพิเคราะห์ถึงจุดเริ่มต้นของบุคลิกมนุษย์และแนวคิดของการตัดสินใจ เขาเขียนบทร่วมกับไมค์ โจนส์และเพาเวอส์ ผู้ผลิตภาพยนตร์ได้ปรึกษาหารือกับนักดนตรีแจ๊สอย่างเฮอร์บี ฮันค็อกและเทอร์ริ ลีน แคร์ริงตัน และได้สร้างลำดับดนตรีโดยอาศัยชุดเพลงของจอน บาติสเตเป็นต้นแบบ นอกเหนือไปจากการบรรเลงเพลงแจ๊สของบาติสเตแล้ว นักดนตรีอย่างเทรนต์ เรซเนอร์และแอตติคัส รอส ก็มีส่วนในการทำเพลงประกอบภาพยนตร์ด้วยเช่นกัน
อัศจรรย์วิญญาณอลเวง ออกฉายรอบปฐมทัศน์ในงานเทศกาลภาพยนตร์ลอนดอนเมื่อวันที่ 11 ตุลาคม ค.ศ. 2020 เดิมภาพยนตร์มีกำหนดฉายในวันที่ 20 พฤศจิกายน ค.ศ. 2020 แต่ได้ถูกเลื่อนออกไปเนื่องจากการระบาดทั่วของโควิด-19 ทำให้ภาพยนตร์เผยแพร่ผ่านทางสตรีมบนดิสนีย์พลัสเมื่อวันที่ 25 ธันวาคม ค.ศ. 2020 และเข้าฉายในโรงภาพยนตร์ในประเทศที่ไม่มีบริการสตรีมมิ่ง ภาพยนตร์เรื่องนี้จึงเป็นภาพยนตร์หลักเรื่องแรกของพิกซาร์ที่ไม่ได้เข้าฉายในโรงภาพยนตร์แบบวงกว้าง และเป็นเรื่องแรกที่เผยแพร่ทางดิสนีย์พลัสเป็นที่แรก ภาพยนตร์ได้รับเสียงวิจารณ์เชิงบวกเกี่ยวกับภาพ เนื้อเรื่อง การพากย์เสียง และดนตรี ในงานประกาศรางวัลลูกโลกทองคำครั้งที่ 78 ภาพยนตร์ได้รับรางวัลภาพยนตร์แอนิเมชันยอดเยี่ยมและรางวัลเพลงประกอบภาพยนตร์ยอดเยี่ยมและได้รับรางวัลออสการ์ สาขาภาพยนตร์แอนิเมชันยอดเยี่ยมและสาขาดนตรีประกอบภาพยนตร์ยอดเยี่ยม​ ในปี 2021
แหล่งข้อมูลอื่น

เว็บไซต์ทางการ
อัศจรรย์วิญญาณอลเวง ที่อินเทอร์เน็ตมูวีเดตาเบส
Script เก็บถาวร มกราคม 25, 2021 ที่ เวย์แบ็กแมชชีน
อันทวน เซ้งบ๊อกซิ่ง

| อันทวน เซ้งบ๊อกซิ่ง |
| --- | --- |
เกิด: อองตวน ปินโต  (1991-02-16) กุมภาพันธ์ 16, 1991 (33 ปี)
อันทวน เซ้งบ๊อกซิ่ง (อังกฤษ: Antoine Siangboxing; 16 กุมภาพันธ์ ค.ศ. 1991 – ) มีชื่อจริงคือ อองตวน ปินโต (Antoine Pinto) เป็นนักมวยไทยชาวฝรั่งเศสที่มีชื่อเสียง และมีผลงานเป็นที่ยอมรับในสื่อต่างประเทศ เขาสามารถพูด ภาษาเขมร ภาษาไทย รวมทั้งภาษาอังกฤษและฝรั่งเศส อันทวนเป็นชาวต่างชาติที่อายุน้อยที่สุดที่เข้าแข่งขันในสนามมวยเวทีลุมพินี เมื่ออายุ 14 ปี และเข้าแข่งขันในเวทีมวยราชดำเนิน เมื่ออายุได้ 15 ปี
อันทวนได้พบกับโบวี่ ส.อุดมสร ในคืนวันที่ 22 มกราคม พ.ศ. 2554 ในการแข่งขันชิงแชมป์รุ่น 160 ปอนด์ ของมหกรรมมวยไทยยุทธหัตถีอนุสรณ์ดอนเจดีย์ ที่จังหวัดสุพรรณบุรี ซึ่งการแข่งขันครั้งดังกล่าว อันทวนเป็นฝ่ายชนะคะแนน และการแข่งขันครั้งที่ผ่านมา อันทวนได้พบกับนพรัตน์ เกียรติกำธร ที่เวทีมวยสยามอ้อมน้อยในวันที่ 5 มีนาคม พ.ศ. 2554 ซึ่งอันทวนเป็นฝ่ายแพ้คะแนน
ประวัติ

อันทวน เซ้งบ๊อกซิ่ง เกิดเมือง เทศบาลตูลูซ, จังหวัดโอต-การอน, แคว้นอ็อกซีตานี เป็นชาวฝรั่งเศสที่ย้ายมาอยู่ที่ประจวบคีรีขันธ์ ในประเทศไทยพร้อมกับครอบครัว สมัยมัธยมเคยศึกษาอยู่ที่โรงเรียนบางสะพานวิทยา อำเภอบางสะพาน จังหวัดประจวบคีรีขันธ์ บิดาชื่อเซิร์จ ปินโต ซึ่งเป็นผู้จัดการส่วนตัวของเขาเอง และมีมารดาชื่อคริสเซอนี่ เปโต นอกจากนี้ อันทวนมีพี่น้องสามคน โดยเป็นพี่สาวหนึ่งคน ในขณะที่อันโตเป็นบุตรคนกลาง และมีน้องชายเป็นนักมวยไทย คือ ลีโอ เซ้งบ๊อกซิ่ง
อันทวนได้เริ่มฝึกมวยไทยตั้งแต่เยาว์วัย โดยได้รับค่าตัวในการแข่งขันครั้งแรก 300 บาท จากการแข่งขันครั้งนั้นเขาเป็นฝ่ายชนะคะแนน และถือเป็นนักมวยไทยที่สามารถสร้างชื่อเสียงได้อย่างรวดเร็ว จนสามารถเข้าร่วมแข่งขันในรายการใหญ่หลายรายการ ทั้งในรายการแข่งขัน สนามมวยเวทีลุมพินี, เวทีราชดำเนิน, ทรงชัย, I-1 เอ็กซ์ตรีม, เวิลด์ซีรีส์ Z1, ไทยแลนด์ vs ชาเลนเจอร์ส ซีรีส์-อีลิท บ็อกซิง, ช่อง 5, ช่อง 11, ESPN, เอเชียนแซท, โตโยต้าคัพ และอื่น ๆ อีกมาก
อันทวนยังเคยร่วมเข้าแข่งขันในรายการศึกไทยแลนด์ชาเลนเจอร์ ซึ่งจัดขึ้นในวันที่ 16 มกราคม พ.ศ. 2553 ที่สยามพารากอน โดยได้พบกับ นพรัตน์ เกียรติกำธร ซึ่งอันทวนเป็นฝ่ายแพ้คะแนน นอกจากนี้ ในรายการแข่งขัน ศึกมวยไทยเทิดพระเกียรติ 12 สิงหามหาราชินี อันทวนได้พบกับ ไทรโยค พุ่มพันธุ์ม่วง โดยการแข่งขันครั้งดังกล่าว อันทวนเป็นฝ่ายแพ้คะแนน
ในวันที่ 17 มีนาคม พ.ศ. 2555 อันทวนเป็นฝ่ายชนะน็อคคู่ชกอย่างไทรโยค พุ่มพันธ์ม่วง ในคู่เอกของรายการศึกมวยดีวิถีไทย ซึ่งอันทวนเองก็ไม่คิดว่าตนจะสามารถชนะได้ด้วยการน็อค นับเป็นผลงานสร้างชื่อให้แก่เขาอีกครั้งหนึ่ง
ชีวิตส่วนตัว

อดีตเคยคบหากับหวาย กามิกาเซ่ ซึ่งเป็นนักร้องค่ายกามิกาเซ่ และเคยคบหากับศิรินทร์ ปรีดียานนท์
เกียรติประวัติ > รายการที่ชนะ

แชมป์ I-1 เวิลด์กรังปรีซ์สภามวยไทยโลก ค.ศ. 2011 (ไม่เกิน 66 กก.)
+ 120 โปรเฟสชันแนลไฟท์
WMC เวิลด์ไตเติล 66 กก. I-1 อารีนา ซูเปอร์ไฟท์ 2010 อินฮ่องกง
ยูโรเปียนแชมเปียน วาโก-โปร 2009
ไฟนอลลิสท์ คอนเทนเดอร์เอเชีย 2009 ฟรานซ์
โกลเดนเบลท์ 2008 ลิเวอร์พูล สหราชอาณาจักร
เอ็กซ์-วัน ไทยแลนด์เบลท์ 127 ปอนด์-2007
ไวซ์ อินเตอร์คอนติเนนทอลแชมเปียน WMC-คาซัคสถาน 2006
ไทยแลนด์เซาท์โพรวินซ์ เบลท์ 125 ปอนด์-2005
อันดับ 10 สนามมวยเวทีลุมพินี รุ่น 154 ปอนด์
เกียรติประวัติ > รางวัล

ค.ศ. 2007 ไหว้ครูดีเด่น ในสนามมวยเวทีลุมพินี ช่อง 5
ผลงาน > ละครโทรทัศน์

พ.ศ. 2559 แสงเทียน ช่อง 3 รับบทเป็น โทนี่
พ.ศ. 2563 คิดฮอดไทบ้าน อีสานซีรีส์  รับบท สตีฟ ทางจีเอ็มเอ็ม 25 รับบทเป็นสตีฟ คู่กับณัฐจารี หรเวชกุล
พ.ศ. 2565 เล่ห์ลุนตยา ช่อง 8 รับบทเป็น เดวิด / แอนโธนี คู่กับ คารีสา สปริงเก็ตต์
พ.ศ. 2565 สายรุ้ง ช่องวัน 31 รับบทเป็น มิสเตอร์เจ
พ.ศ. 2566 ข้าวเหนียวทองคำ ช่องวัน 31 รับบทเป็นเดฟ (รับเชิญ)
พ.ศ. 2567 วิมานสีทอง ช่องวัน 31 รับบทเป็น เชฟชิน (รับเชิญ)
ผลงาน > ละครชุด

พ.ศ. 2562 สู้ตายนายกระจับ ทางช่องLINE TV Originals รับบทเป็นชัยชนะ สิบทิศ / แข้งทอง เทพลีลา
ผลงาน > ละครซิตคอม

พ.ศ. 2563 สุภาพบุรุษสุดซอย ทางช่องวัน 31 รับบทเป็น เจมส์ (รับเชิญตอน เจมส์ รอยสัก)
ผลงาน > ผลงานพิธีกร

2561 รายการ เดอะเฟซเมนไทยแลนด์ ซีซัน 2 ช่องพีพีทีวี
2562 รายการ เดอะเฟซไทยแลนด์ ซีซัน 5 ช่อง 3
2562 รายการ เดอะเฟสเมนไทยแลนด์ ซีซัน 3 ช่องไทยรัฐทีวี หมายเลข 32
2562 รายการ RECAP EP1: 10 Fight 10 ทีม Black !! ชนะน็อค ช่อง YouTube:Antoine Pinto - อองตวน ปินโต
2564 รายการ ศึกจ้าวมวยไทย สตูดิโอ ช่อง 3 ออกเฉพาะในช่วงงดการแข่งขัน (วันเสาร์ที่ 9 มกราคม-6 กุมภาพันธ์, 24 เมษายน-19 มิถุนายน, 31 กรกฎาคม – 11 กันยายน พ.ศ. 2564)
2565 รายการ RWS ราชดำเนิน เวิลด์ ซีรีส์ ทางช่องเวิร์คพอยท์ทีวี, YouTube:WorkpointOfficial, RWS - Rajadamnern World Series ทุกวันศุกร์ เวลา 21.15-22.15 น. เริ่มออกอากาศวันศุกร์ที่ 22 กรกฎาคม พ.ศ. 2565- ร่วม Arran Sirisompan, เบียร์ ผู้ประกาศมวยไทยในตำนาน BIA the Announcer (biagsvmuaythai)
แหล่งข้อมูลอื่น

Antoine Pinto alias Antuan Siangboxing เก็บถาวร 2016-03-04 ที่ เวย์แบ็กแมชชีน (ฟินแลนด์ อังกฤษ)
ศึกไทยแลนด์ชาเลนเจอร์ 16 มกราคม 53 ที่สยามพารากอน
อันทวน เซ้งบ๊อกซิ่ง ที่เฟซบุ๊ก
อันทวน เซ้งบ๊อกซิ่ง ที่อินสตาแกรม
อันทวน เซ้งบ๊อกซิ่ง ที่เอกซ์ (ทวิตเตอร์)
| ด ค กเดอะเฟซเมนไทยแลนด์ |
| --- | --- |
ซีซัน:  1  2  3 
มาสเตอร์ เมนเทอร์:  เมทินี กิ่งโพยม (2) 
เมนเทอร์:  พลพัฒน์ อัศวะประภา (1–2)  เมทินี กิ่งโพยม (1)  พชร จิราธิวัฒน์ (1)  ซอนย่า คูลลิ่ง (2)  โทนี่ รากแก่น (2)  อคัมย์สิริ สุวรรณศุข (3)  จิรายุ ละอองมณี (3)  อารยา อินทรา (3)  อจิรภา ไมซิงเกอร์ (3) 
พิธีกร:  อจิรภา ไมซิงเกอร์ (1)  อองตวน ปินโต (2–3) 
ผู้ชนะ:  ณัทธนพล ทินโรจน์ (1)  ลูอิส เมซา (2)  ธวัชนินทร์ ดารายน (3) 
ผู้เข้าแข่งขันอื่น:  ธฤษณุ สรนันท์  อาร์เธอร์ อภิชาติ กานโยซ์  นนท์ อัลภาชน์  ธิติสรรค์ กู้ดเบิร์น 
หน้าที่เกี่ยวข้อง:  เดอะเฟซ  เดอะเฟซไทยแลนด์  อาร์ทีมิส อีลิท 
| ด ค กเดอะเฟซไทยแลนด์ |
| --- | --- |
ซีซัน:  1  2  3  4  5 
มาสเตอร์ เมนเทอร์:  อารยา อินทรา (5)  พลพัฒน์ อัศวะประภา (5)  อจิรภา ไมซิงเกอร์ (5) 
เมนเทอร์:  เมทินี กิ่งโพยม (1–4)  เฌอมาลย์ บุญยศักดิ์ (1,4)  รฐา โพธิ์งาม (1)  น้ำทิพย์ จงรัชตวิบูลย์ (2–4)  คริส หอวัง (2–4)  มาช่า วัฒนพานิช (3)  ซอนย่า คูลลิ่ง (4)  ศรีริต้า เจนเซ่น (4)  โทนี่ รากแก่น (5)  มารีญา พูลเลิศลาภ (5)  วิรายา ภัทรโชคชัย (5)  อนุสิทธิ แสงนิ่มนวล (5) 
พิธีกร:  อัษฎา พานิชกุล (1)  ชานนท์ อักขระชาตะ (2–4)  อองตวน ปินโต (5) 
ผู้ชนะ:  อจิรภา ไมซิงเกอร์ (1)  กันติชา ชุมมะ (2)  ณัฐธยาน์ บุญชมไพศาล (3)  วิรายา ภัทรโชคชัย (4)  กุลชญา ตันศิริ (5) 
ผู้เข้าแข่งขันอื่น:  แอนโทเนีย โพซิ้ว  คารีสา สปริงเก็ตต์  ชญดา วิสุทธิปราณี  อารยะ ศุภฤกษ์  วรรณปิยะ ออมสินนพกุล  กิระนา จัสมิน ชูว์เทอร์  มาเรีย เฮิร์ชเลอร์  เทีย ทวีพาณิชย์พันธุ์  นัตยา ทองเสน  อาเธอร์ อภิชาติ กานโยซ์  ณิชาต์ เลิศพิทักษ์สินชัย [en] 
หน้าที่เกี่ยวข้อง:  เดอะเฟซ  เดอะเฟซไทยแลนด์  เดอะเฟซเมนไทยแลนด์
อาการกลัวฟ้าคะนอง

สายฟ้าสามารถกระตุ้นผู้ที่มีอาการกลัวฟ้าคะนอง
อาการกลัวฟ้าคะนอง (อังกฤษ: Astraphobia, Brontophobia, Keraunophobia, หรือ Tonitrophobia) เป็นความกลัวอย่างผิดปกติต่อฟ้าร้องหรือฟ้าแลบ เป็นโรคกลัวชนิดหนึ่ง พบได้ปกติในสุนัข นอกจากนี้ยังมี ceraunophobia ซึ่งเป็นความกลัวเฉพาะฟ้าร้องแต่ไม่กลัวฟ้าแลบ
อาการและการรักษาอาการกลัวฟ้าคะนองเหมือนกันกับโรคกลัวจำเพาะชนิดอื่นๆ
อัสแซสซินส์ครีด: บลัดไลนส์

| อัสแซสซินส์ครีด: บลัดไลนส์ |
| --- | --- |

ผู้พัฒนา: Ubisoft Montreal Griptonite Games
ผู้จัดจำหน่าย: Ubisoft
เขียนบท: Darby McDevitt
ชุด: อัสแซสซินส์ครีด 
เครื่องเล่น: PlayStation Portable
วางจำหน่าย: 
แนว: Action-adventure, stealth
รูปแบบ: Single-player
อัสแซสซินส์ครีด: บลัดไลนส์ (อังกฤษ: Assassin's Creed: Bloodlines) เป็นวิดีโอเกมสำหรับเครื่องเล่นPlayStation Portableและ PlayStation VITA เนื้อเรื่องจะอยู่ระหว่างอัสแซสซินส์ครีด และอัสแซสซินส์ครีด 2 พัฒนาโดย Ubisoft Montreal ซึ่งร่วมกับ Griptonite Games
เกมออกจำหน่ายวันที่ 17 พฤศจิกายน 2009 ในอเมริกาเหนือและ 20 พฤศจิกายน 2009 ในยุโรป พร้อมกับเกมอัสแซสซินส์ครีด 2 และอัสแซสซินส์ครีด: ดิสคัฟเวอรี
แหล่งข้อมูลอื่น

Official Assassin's Creed: Bloodlines website at Ubisoft
อัสแซสซินส์ครีด 4: แบล็กแฟล็ก

| อัสแซสซินส์ครีด 4: แบล็คแฟล็ก |
| --- | --- |
อัสแซสซินส์ครีด 4: แบล็คแฟล็ก
ผู้พัฒนา: Ubisoft Montreal Additional work by: Ubisoft Annecy Ubisoft Bucharest  Ubisoft Kiev Ubisoft Milan Ubisoft Montpellier Ubisoft Quebec Ubisoft Singapore Ubisoft Sofia 
ผู้จัดจำหน่าย: Ubisoft
กำกับ: Ashraf Ismail Jean Guesdon
อำนวยการผลิต: Sylvain Trottier
เขียนบท: Darby McDevitt Corey May
แต่งเพลง: Brian Tyler Olivier Derivière
เครื่องเล่น: Microsoft Windows, PlayStation 3, PlayStation 4, Wii U, Xbox 360, Xbox One
วางจำหน่าย: PlayStation 3และXbox 360 NA: October 29, 2013 EU: October 29, 2013 AU: October 29, 2013Wii U NA: October 29, 2013 AU: November 21, 2013 EU: November 22, 2013PlayStation 4 NA: November 15, 2013 EU: November 22, 2013 AU: November 29, 2013Microsoft Windows NA: November 19, 2013 EU: November 22, 2013 AU: November 21, 2013Xbox One NA: November 22, 2013 EU: November 22, 2013 AU: November 22, 2013
แนว: Action-adventure
รูปแบบ: ผู้เล่นหลายคน,ผู้เล่นคนเดียว
อัสแซสซินส์ครีด 4: แบล็กแฟล็ก (อังกฤษ: Assassin's Creed IV: Black Flag) เป็นซีรีส์เกมอิงประวัติศาสตร์แอ็คชันผจญภัย ที่พัฒนาโดย ยูบิซอฟจต์มอนทรีออล และเผยแพร่โดย ยูบิซอฟต์ โดยปรากฏในเครื่องเล่นเกมเพลย์สเตชัน 3, เอกซ์บ็อกซ์ 360, วียู ในเดือนตุลาคม 2013 และในเดือนพฤศจิกายน 2013 สำหรับเครื่องเล่นเกมเพลย์สเตชัน 4, ไมโครซอฟท์ วินโดวส์ และ เอกซ์บอกซ์ วัน อัสแซสซินส์ครีด 4: แบล็กแฟล็กเป็นเกมชุดที่หกในซีรีส์ อัสแซสซินส์ครีด สืบเนื่องจาก อัสแซสซินส์ครีด 3 ในปี 2012
เนื้อเรื่องจะอยู่ในต้นศตวรรษที่ 18 ที่ทะเลแคริบเบียน ในช่วงยุคทองแห่งโจรสลัด และติดตามเรื่องราวของโจรสลัดผู้มีชื่อเสียง เอ็ดเวิร์ด เคนเวย์ ซึ่งเป็นปู่ของ ราดูนฮาเกดูน (คอนเนอร์ เคนเวย์) ตัวเอกจากภาคอัสแซสซินส์ครีด 3 อัสแซสซินส์ครีด 4: แบล็กแฟล็ก จะมุ่งเน้นในการสำรวจสถานที่ทางเรือซึ่งแตกต่างจากเกมในภาคก่อนๆ  แต่ก็ยังรักษาการเล่นแบบมุมมองบุคคลที่สาม และการสำรวจภาคพื้นดินรวมถึงการต่อสู้และลักลอบเอาไว้ ระบบผู้เล่นหลายคนยังคงมีอยู่ แต่สามารถเล่นได้แค่โหมดภาคพิ้นดินเท่านั้น ไม่สามารถท่องเรือได้
แหล่งข้อมูลอื่น

เว็บไซต์ทางการ
อาการกลัวลูกโป่ง

อาการกลัวลูกโป่ง (อังกฤษ: Balloon phobia หรือ globophobia) เป็นความกลัวต่อลูกโป่ง ซึ่งมีความกลัวต่อเสียงแตกของลูกโป่ง
โดยทั่วไปแล้ว ผู้กลัวลูกโป่งมักปฏิเสธที่จะแตะ รู้สึก หรือเข้าใกล้ลูกโป่ง โดยกลัวว่ามันจะแตก
อากทุงสปิตไฟเยอร์!

| อากทุงสปิตไฟเยอร์! |
| --- | --- |
ผู้พัฒนา: Big Time Software
ผู้จัดจำหน่าย: Avalon Hill
ออกแบบ: Charles Moylan
ศิลปิน: Steven Holmes
แต่งเพลง: Charles Moylan
เครื่องเล่น: วินโดวส์ 95
วางจำหน่าย: NA: 31 สิงหาคม 1997
แนว: เกมกลยุทธ์   สงคราม
รูปแบบ: ผู้เล่นหลายคน   ผู้เล่นหลายคน
อากทุงสปิตไฟเยอร์! (อังกฤษ: Achtung Spitfire!) เป็นวิดีโอเกมแนวกลยุทธ์และสงครามที่พัฒนาโดย Big Time Software และวางจำหน่ายโดย Avalon Hill โดยเกมนี้เราจะได้บังคับฝูงบิน ของลุฟท์วัฟเฟอ, กองทัพอากาศสหราชอาณาจักร และ กองทัพอากาศฝรั่งเศสในช่วงสงครามโลกครั้งที่สอง ระหว่างปี 1939–1943 ตัวเกมวางจำหน่ายในวันที่ 31 สิงหาคม 1997 สำหรับ วินโดวส์ 95
แหล่งข้อมูลอื่น

Achtung Spitfire! ที่ MobyGames
Achtung Spitfire at IGN
Achtung Spitfire! at GameSpot
อัสมัต เดาลัตชาฮี

แอสแมต ดาวลัตชาไฮ หรือ เจ้าหญิงแอสแมต ดาวลัตชาไฮ พระวรราชชายาแห่งอิหร่าน (อังกฤษ: Esmat Dowlatshahi) เสด็จพระราชสมภพเมื่อปี 2448 เป็นธิดาของ เจ้าชายกอห์ลัม อาลี เมียซา ดาวลัตฮาไฮ เมื่อครั้นพระองค์ทรงพระเยาว์นั้น ทรงเป็นสตรีที่เพียบพร้อมทั้งรูปลักษณ์ กริยา และมารยาททางสังคม เนื่องจากบิดาของพระองค์นั้นเป็นเจ้าชาย พระองค์ทรงมีพระเชษฐษ 1 คน คือ เมฮาจินี ดาวลัตฮาไฮ เอกอัครราชทูตประจำประเทศอิหร่าน
อภิเษกสมรส

แอสแมต ดาวลัตชาไฮ ทรงเข้าพระราชพิธีอภิเษกสมรสกับ พระเจ้าชาห์ เรซา ปาห์ลาวี โดยเป็นพระมเหสีพระองค์ที่ 4 และพระองค์สุดท้าย งานจัดขึ้นเมื่อปี 2466 พระองค์กลายเป็น  เจ้าหญิงแอสแมต ดาวลัตชาไฮ พระวรราชชายาแห่งอิหร่าน มีพระราชบุตรดังนี้
เจ้าชายอับดุล เรซา ปาห์ลาวี
เจ้าชายฮาหมัด เรซา
เจ้าชายมามุด เรซา
เจ้าหญิงฟาติมาห์ ปาห์ลาวี
เจ้าชายฮามิด เรซา ปาห์ลาวี
พระองค์และพระราชสวามีพร้อมด้วยพระราชบุตร ประทับในพระราชวังหินอ่อนในกรุงเตหะราน ต่อมาทีงถูกเนรเทศไปประเทศมอริเชียส ในปี 2484 ก่อนจะเสด็จนิวัติกลับประเทศอิหร่านหลังจากนั้นไม่กี่เดือน โดยเมื่อพระเจ้าชาห์ เรซา ปาห์ลาวี พระราชสวามีเสด็จสวรรคตลงเมื่อปี 2487 พระองค์จึงสมรสใหม่กับ มอห์เซน ราซิ ซึ่งทำให้พระองค์ต้องลาออกจากฐานันดรและกลับสู่ฐานะสามัญชน ก่อนที่รัฐบาลจะคืนพระอิสริยยศกลับคืนเนื่องจากทรงไม่มีพระบุตรกับพระสวามีคนใหม่ และเป็นพระราชมารดาในพระราชโอรสของพระเจ้าชาห์ เรซา ปาห์ลาวี
สวรรคต

เจ้าหญิงแอสแมต ดาวลัตชาไฮ พระวรราชชายาแห่งอิหร่าน เสด็จสรรคตลงเมื่อวันที่ 24 กรกฎาคม 2538 สิริพระชนมายุ 90 พรรษา
หลุมฝังพระบรมศพของพระองค์